b'\n_START_ARTICLE_\nT\xc3\xbarin Turambar\n_START_PARAGRAPH_\nT\xc3\xbarin Turambar je lik iz mitolo\xc5\xa1kega sveta angle\xc5\xa1kega pisatelja J.R.R. Tolkiena. Prvi\xc4\x8d se pojavi v zgodbi\xc2\xa0\xc2\xbbTurambar and the Foal\xc3\xb3k\xc3\xab\xc2\xab, ki je bila objavljena v zbirki Knjiga izgubljenih zgodb leta 1984. Zgodba govori o tragi\xc4\x8dni usodi H\xc3\xbarinovih otrok, T\xc3\xbarina in njegove sestre Nienor. V celoti je bila zapisana v romanu Povest o Hurinovih otrocih, ki ga je dokon\xc4\x8dal Tolkienov sin Christopher in izdal leta 2007._NEWLINE_T\xc3\xbarin Turambar je eden najbolj tragi\xc4\x8dnih likov v Tolkienovi mitologiji. Pisatelj ga je zasnoval po Kullervu, tragi\xc4\x8dnem junaku iz finskega mitolo\xc5\xa1kega epa Kalevala. Je \xc4\x8dlovek iz prve dobe Srednjega sveta, katerega dru\xc5\xbeino je preklel Melkor, ultimativni antagonist. V poskusu kljubovanja prekletstvu je T\xc3\xbarin pogubil ve\xc4\x8d \xc4\x8dlove\xc5\xa1kih in vilinskih utrdb, na koncu pa \xc5\xa1e sebe in svojo sestro Nienor._NEWLINE_Be\xc5\xbeno je omenjen tudi v seriji Gospodar prstanov, a le kot\xc2\xa0\xc2\xbbmogo\xc4\x8dni prijatelj starodavnih Vilinov\xc2\xab\xc2\xa0in\xc2\xa0\xc2\xbbmo\xc4\x8dan voj\xc5\xa1\xc4\x8dak\xc2\xab.'